Tinódi Lantos Sebestyén Református Általános Iskola és Alapfokú 
Művészetoktatási Intézmény 
Egyházmegyei beszámolója 2010. 

 

Intézményünkben a 2009/2010-es tanévben 192 beíratott tanuló van 
9 tanulócsoportban. Intézményünkben 23 fő pedagógus, 6 fő oktatást segítő munkatárs 
dolgozik. Szakos ellátottságunk 100 % - os. Minden álláshely be van töltve. A tavalyi 
év során az Intézményünk alapdokumentumait a törvényi előírás szerint módosítottuk. 
Ellenőrzések során pozitív értékelésű jegyzőkönyvek születtek. 

Művészetoktatásban jelenleg képző- iparművész, zongora, rézfúvós, 
szintetizátor, gitár, néptánc, dráma tanszakokkal, citera és dob szakkörrel működünk. 

A tanév során a központi normatívák január 1-jei csökkenése (~ 20 %) jelentős 
változásokat kényszerített iskolánk gazdálkodásában. Az intézmény működése 
zavartalan szoros gazdálkodás mellett. 

Tapasztalható, hogy a városon és az országon belüli migráció növekszik, mely 
alapvetően két okra vezethető vissza. A családok a megélhetés, a munkahely után 
költöznek, s ami jelentősebb és sajnálatosabb ok, hogy szétesnek majd 
újrarendeződnek a családok. Érzékelve a tanulók családi hátterének folyamatos 
(anyagi, erkölcsi, társadalmi…) romlását, az idei tanévben a Dél-Balatoni Református 
Gyülekezetek Regionális Együttműködése anyagi támogatásával iskolapszichológus 
kezdi meg munkáját iskolánkban. 

Itt szeretnénk megköszönni a Mezőföldi Egyházmegye tavalyi (eddigi 
legjelentősebb) anyagi támogatását, amelyet iskolánk kapott. 

Évek óta visszatérő gond a sportpálya és a tornaterem hiánya. Ezen problémák 
megszüntetését az intézményi költségvetésből megoldani nem tudjuk, így 
folyamatosan keressük a megoldási lehetőségeket. A tavalyi évben a Szülői 
Munkaközösséggel közösen szerveztünk az iskola csinosítására társadalmi munkát, 
növények ültetését. Iskolánk versenyeredményeit és szerepléseit honlapon a 
www.tinodi.hu címen rendszeresen közzétesszük, ahol iskola működéséről bővebb 
információt is találni. 

Bátorítom az egyházmegye gyülekezeteit, kérjék iskolánk diákjait 
közreműködőnek rendezvényeikre. 

 

Enying, 2010. március 16. 

 Tisztelettel: Nádasdi Péter 

 iskolaügyi gondnok